Հյում Քրոնին

**Հյում Քրոնի կրտսեր** կամ **Հյում Բլեյկ Քրոնին կրտսեր** OC (, ), կանադացի դերասան և սցենարիստ։

Դերասանուհի Ջեսիկա Թենդիի ամուսինը։

## Կենսագրություն
Հյում Քրոնինը եղել է գործարար և Կանադայի համայնքների պալատի անդամ Հյում Քրոնին ավագի և Ֆրենսիս Ամելիի (օրիորդական ազգանունը Լաբաթ)՝ համանուն գարեջրագործական  ժառանգորդուհու ընտանիքի հինգ երեխաներից մեկը։ Նրա հայրական կողմի պապը՝ Բենջամին Քրոնինը, եղել է անգլիական եկեղեցու առաջին քահանան, ինչպես նաև Գուրոնի թեմի առաջին եպիսկոպոսը, որն այնտեղ հիմնադրել է համանուն քոլեջը, որը ժամանակի ընթացքում վերածվել է Արևմտյան Օնտարիոյի համալսարանի։
 
Հյում Քորնինի ընտանիքը համոզված էր, որ նա կգնա ընտանեկան հետքերով և իր կյանքը կկապի քաղաքականության կամ իրավագիրտության հետ, բայց Քրոնինը քոլեջն ավարտելուց հետո հետաքրքրվել է թատրոնով և ընդունվել է Ամերիկյան արվեստի դրամատիկական ակադեմիա, մասնակցել Մաքս Ռայնհարդի դասընթացին։

## Թատերական գործունեություն
1934 թվականին Բրոդվեյում կայացել է Քրոնինի նորամուտը, որից հետո կարճ ժամանակ անց նա մեծ հաջողությունների է հասել։

1943 թվականին դերասանն առաջին անգամ մեծ էկրան է բարձրացել Ալֆրեդ Հիչքոքի «Կասկածի ստվեր» դետեկտիվ ֆիլմում։ Մեկ տարի հետո նա կրկին անգամ նկարահանվել է Հիչքոքի ֆիլմում՝ «Փրկարարական դարպաս», ինչպես նաև աշխատել է նրա «Պարան» (1948թ.) և «Այծեղջյուր նշանի տակ» (1949թ.) կինոնկարների սցենարների վրա։

1942 թվականին, առաջին կնոջից բաժանվելուց վեց տարի անց, Հյում Քրոնինն ամուսնացել է դերասանուհի Ջեսիկա Թենդիի հետ, ում հետ հետագայում հայտնվել է կինոյի և հեռուստատեսության բազմաթիվ ֆիլմերում։

1944 թվականին միասին նկարահանվել են «Յոթերորդ խաչ» կինոնկարում, որտեղ Քրոնինը լավագույն դերակատարման համար ներկայացվել է «Օսկար» մրցանակի։ 1950-ական թվականների սկզբներին Քրոնինը և Թենդին միասին խաղացել են «Ամուսնություն» ռադիոհաղորդումների շարքում, որոնք շուտով դառնալու էին հեռուստատեսային շոու։ Բայց Ջեսիկա Թենդին առաջնեկի վիժում  է ունեցել, և այդ պատճառով ամուսիններն այս նախագծից հրաժարվել են։ Ավելի ուշ նրանք ունեցան երկու երեխա՝ Թենդին և Քրիստոֆերը։

1964 թվականին Հյում Քրոնինը արժանացել է Թոնի մրցանակի Ռիչարդ Բարթոնի «Համլետ» բեմադրության մեջ Պոլոնիոսի գլխավոր դերի դերակատարման համար։ 1980-ական թվականներին ամուսինները նկարահանվել են «Կոկոն», «Կոկոն․ վերադարձ» և «Մարտկոցները չեն կցվում» ֆիլմերում։

1988 թվականին դերասանին շնորհվել է Կանադայի շքանշան։ 1990 թվականին արժանացել է ԱՄՆ Արվեստի ազգային մեդալի։

1994 Թվականին Ջեսիկա Թենդին մահացել է քաղցկեղից, իսկ երկու տարի անց՝ Հյում Քրոնինն ամուսնացել է բրիտանացի գրող Սյուզան Կուպերի հետ։

Հյում Քրոնինը մահացել է 2003 թվականի հունիսին, 91 տարեկան հասակում՝ շագանակագեղձի քաղցկեղից։

## Ֆիլմերի ընտրանի

## Հյում Քրոնինի մրցանակները լավագույն դերակատարման համար

## Պատկերասրահ

File:Hume_Cronyn_star_on_Walk_of_Fame.jpg#/media/File:Hume_Cronyn_star_on_Walk_of_Fame.jpg|Հյում Քրոնինի աստղը Կանադայի Փառքի ծառուղիում
File:1963_Cleopatra_trailer_screenshot_(41).jpg#/մինի/File:1963_Cleopatra_trailer_screenshot_(41).jpg|Հատված «Կլեոպատրա» (1943) ֆիլմիցԿլեոպատրայի դերում Էլիզաբեթ Թեյլորաջից երկրորդ՝ Հյում Քրոնի
File:Jessica_Tandy_Hume_Cronyn_The_Fourposter_1952.jpg#/media/File:Jessica_Tandy_Hume_Cronyn_The_Fourposter_1952.jpg|Հյում Քրոնինը և Ջեսիկա Թենդին բրոդվեյան «Քառյակը» պիեսում (1952) 
File:Jessica_Tandy_Hume_Cronyn_The_Fourposter_3.jpg#/media/File:Jessica_Tandy_Hume_Cronyn_The_Fourposter_3.jpg|Հյում Քրոնինը և Ջեսիկա Թենդին բրոդվեյան «Քառյակը» պիեսում
File:Lifeboat_(1944)_1.jpg#/media/File:Lifeboat_(1944)_1.jpg|Հատված «Փրկարարական դարպաս» (1944) ֆիլմից 
File:Lifeboat_Publicity.jpg#/media/File:Lifeboat_Publicity.jpg|«Փրկարարական դարպաս»ձախից առաջինը՝ Հյում Քրոնին


## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի սցենարիստներ
Կատեգորիա:Հոլիվուդյան փառքի ծառուղի
Կատեգորիա:Սցենարիստներ այբբենական կարգով
Կատեգորիա:Քաղցկեղից մահացածներ
Կատեգորիա:Կանադացի թատրոնի դերասաններ
Կատեգորիա:Ամերիկացի կինոսցենարիստներ
Կատեգորիա:Երկարակյացներ